CELEX: 62010TA0164
Language: da
Date: 2013-09-26 00:00:00
Title: Sag T-164/10: Rettens dom af 26. september 2013 — Pioneer Hi-Bred International mod Kommissionen (Tilnærmelse af lovgivningerne — udsætning i miljøet af genetisk modificerede organismer — godkendelsesprocedure for markedsføring — Kommissionens undladelse af at forelægge Rådet et forslag til afgørelse — passivitetssøgsmål)

16.11.2013   
            
            
               DA
            
            
               Den Europæiske Unions Tidende
            
            
               C 336/16
            
         Rettens dom af 26. september 2013 — Pioneer Hi-Bred International mod Kommissionen
   (Sag T-164/10) (1)
   
   (Tilnærmelse af lovgivningerne - udsætning i miljøet af genetisk modificerede organismer - godkendelsesprocedure for markedsføring - Kommissionens undladelse af at forelægge Rådet et forslag til afgørelse - passivitetssøgsmål)
   2013/C 336/32
   Processprog: engelsk
   
      Parter
   
   
      Sagsøger: Pioneer Hi-Bred International, Inc. (Johnston, Iowa, De Forenede Stater) (ved solicitor J. Temple Lang og advokat T. Müller-Ibold)
   
      Sagsøgt: Europa-Kommissionen (ved L. Pignataro-Nolin, N. Yerell og C. Zadra, som befuldmægtigede)
   
      Sagens genstand
   
   Påstand om, at det i henhold til artikel 265 TEUF fastslås, at Kommissionen har tilsidesat sine forpligtelser i henhold til artikel 18 i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (EFT L 106, s. 1), idet den ikke har forelagt Rådet et udkast til de foranstaltninger, der skal træffes efter artikel 5, stk. 4, i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184, s. 23), og idet den ikke har truffet sådanne andre foranstaltninger, der, alt afhængig af beslutningsprocessens udvikling, er nødvendige for at sikre, at den afgørelse, der er omhandlet i artikel 18 i direktiv 2001/18, vedtages.
   
      Konklusion
   
   
               1)
            
            
               Europa-Kommissionen har tilsidesat sine forpligtelser i henhold til artikel 18 i Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF, idet den ikke har forelagt Rådet et udkast til de foranstaltninger, der skal træffes efter artikel 5, stk. 4, i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen.
            
         
               2)
            
            
               Europa-Kommissionen tilpligtes at betale sagens omkostninger.
            
         
      (1)  EUT C 161 af 19.6.2010.